PLANINSKO DRUŠTVO CELJE MATICA                                                        CELJE, 26.09.2005

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4851, 03 492 4850

KJER REZIJANOM SONCE ZAHAJA

P O Č I M U N I H,  MONTE PISIMONI, 1880 M,

V NEDELJO, 9. OKTOBRA 2005

VABILO ZA DANAŠNJI IZLET JE VZKLILO IZ LJUDSKE PESMI:

KOJ SUNCE BO WZIDÜWALO TA DÖ ZA POĆIMÜNIHAN TADÈJ TO ĆE BE' LIPA MÂ ...

TAKO SE NAMREČ GLASI DROBEC IZ PESMICE,

KI JO JE LETA 1969 PO REZIJANSKO PREBRALA MINKA SÁNTIČAWA IZ OSOJAN,

PREVEDEL IN V ROŽICAH IZ REZIJE PA OBJAVIL MILKO MATIČETOV:

KAJ NEKI PRAVIJO LJUDJE, DA PRAV TA MORA BITI MOJ!

AL' JAZ TAKOLE JIM POVEM:

KADAR BO SONCE VSTAJALO TAM DOL ZA POČIMUNIHOM
IN KADAR BO ZAHAJALO TAM ZA KANINOVO GORO -

LE TAKRAT ON BO LJUBI MOJ!

KDOR VE, DA LEŽI REZIJA V JUTRANJI SENCI KANINOVI,

VE TUDI, KDAJ BO ON NJEN LJUBI IN KJE JE TISTA PREČUDNA GORA POČIMUNIH.

NA ZEMLJEVIDIH JO NAJDEMO POD IMENOM MONTE PISIMONI PRAV BLIZU REZIJE,

A ŽE NA DESNEM BREGU BELE, FELLE, V DRUŽBI NEPRIJAZNEGA ZUC DAL BORA.

V NASPROTJU S SLEDNJIM VODITA NA POČIMUNIH KAR DVE OZNAČENI POTI,

MED JULIJSKE IN KARNSKE ALPE RAZPETI VRH PA OBLJUBLJA SVOJSTVEN RAZGLED.

VABIMO VAS NA ZANIMIVO PREČENJE POČIMUNIHA PO OMENJENIH STEZAH.

IZPRED PARKIRNE HIŠE OB LJUBLJANSKI CESTI NA CELJSKI GLAZIJI
SE ODPELJEMO Z NAROČENIM AVTOBUSOM OB PETIH ZJUTRAJ, 5.00.

V RATEČAH SE PREDSTAVIMO Z OSEBNO IZKAZNICO OZIROMA POTNIM LISTOM

IN SKOZI ZASPANI TRBIŽ SMUKNEMO V KANALSKO DOLINO PA ŽELEZNO SOTESKO.

MED VOŽNJO PO DRŽAVNI CESTI MIMO VHODA V REZIJO ZAGLEDAMO DVE GRUČI HIŠ,

KI ŽDITA OB VZNOŽJU POČIMUNIHA ONSTRAN PRODIŠČ REKE BELE, FELLE.

DRUGA OD NJIH JE VAS OVEDASSO, 430 M, IZHODIŠČE NAŠEGA DANAŠNJEGA VZPONA.

VANJO PRISPEMO ŠELE PO DALJŠEM OVINKU SKOZI MOŽNICO, MOGGIO UDINESE.

V OVEDASSU POIŠČEMO ZAČETEK POTI 423,

KI OZNAČUJE TUDI ODSEK MOŽNIŠKE PLANINSKE POTI, ALTA VIA CAI DI MOGGIO.

PO VROČEM ZAČETKU

PRIPELJE K PORUŠENIM STAJAM NA VRHU, STAVOLI UERC, 960 M.

BOGVEKDAJŽE SO SVOJO DROBNICO TU GORI ISKALI SLOVENSKI PASTIRJI,

DOKLER JIH PRED TISOČ LETI NI PREGLASILA FURLANSKA BESEDA. IME JE OSTALO.

STEZA SPRETNO PRELISIČI VSE SKALNE STOPNJE NAD PLANINO,

TODA STRMINA POPUSTI ŠELE PROTI VRHU POČIMUNIHA, MONTE PISIMONI, 1880 M.

V ŠTIRIH URAH SMO PRIŠLI NA KONČNIK V JUŽNEM GREBENU ZUC DAL BORA!

PO TEM GREBENU IN DELNO LEVO POD NJIM SESTOPIMO DO SEDELCA VIDUS, 1609 M,

KJER ZAPUSTIMO MOŽNIŠKO POT IN V DESNO SLEDIMO STEZI 450.

TA PREČKA VZHODNA POBOČJA POČIMUNIHA VISOKO NAD POTOKOM SIMON,

SE VZPNE V SLIKOVITO ŠKRBINO FORCE DIAME, 1321 M,

OBIŠČE STAJO BREISI IN STAJE NA DOLGI REBRI, STAVOLI DI COSTALUNGA,

KAKOR TUDI TISTE ZA KOTOM, STAVOLI SACOUT, 820 M.

POD SLEDNJIMI STOPIMO NA POT 424 IZ DOLINE POTOKA SIMON,

ŠE NIŽE PA NAS NOVA POT PELJE MIMO OPUŠČENE PLANINE RAVNI, STAVOLO RAUNI.

NAPOSLED ODKRIJEMO BLIŽNJICO DO CESTE V VASICI ROVEREDO, 369 M.

TUDI S SESTOPOM SMO SE ZAMUDILI OKOLI ŠTIRI URE.

DOMOV SE VRNEMO PO ISTIH CESTAH OKOLI DESETIH ZVEČER.

PRI SEBI IMEJMO OSEBNO IZKAZNICO ALI POTNI LIST.

POČIMUNIH ZAHTEVA DOBRO OBUTEV IN DOVOLJ PIJAČE ZLASTI OB VROČIH DNEH.

NA POTEH 423 IN 450 SO MESTA, KJER JE NUJEN PREVIDEN IN ZANESLJIV KORAK.

DAN JE KRAJŠI, KOT MISLIMO. ZATO NIKAR NA POT BREZ ČELNE SVETILKE!

PRIJAVIMO SE V DRUŠTVENI PISARNI NA STANETOVI 20,

KJER ZA NAROČENI PREVOZ VPLAČAMO 4800 TOLARJEV.

P A  U S P E Š E N  P O Č I M U N I H

IZLET PREDLAGAL: TONE PRIMOŽIČ

